钦定古今图书集成/明伦汇编/氏族典/第441卷 > 《廖用贤尚友录》 > 蒋勋
## 钦定古今图书集成/明伦汇编/氏族典/第441卷 > 《廖用贤尚友录》 > 蒋勋

按《万姓统谱》：“勋，肥乡人。幼孝友聪秀，动止如老成人。
成化辛丑进士，授河南济源知县。民俗犷，复喜争。勋
至，通经赋，廉赇胥，击豪右以儁果集事，众骇愕而服。
寻授御史，立朝谔谔敢言，不为依阿。出按山西，纠贞
百度。升河南按察司佥事，积岁滞讼填委，勋取省阅
俱完，士类中贫不能举婚丧者，捐俸馀济之。卒于官”，
时悼惜之。